316 T. THORELL 
est quam latius antice, multo latius postice quam longius, et 
multo, paene dupla oculi postici diametro, latius postice quam 
antice. Mandibulae paullo reclinatae, femora antica crassitie ae- 
quantes, duplo longiores quam latiores, in dorso sat fortiter con- 
vexae. Maxillae et labium ut in specie priore. Pedes sat graciles 
et breves, 4 paris cephalothorace modo paullo plus 3.plo lon- 
giores; pedes sex anteriores ad longitudinem parum inter se 
differunt. Aculei praesertim pedum anteriorum graciliores sunt; 
in femoribus 1.‘ paris supra 1. 1. 1 aculeos video, quorum duo 
primi longi sunt, antice ad apicem 2, postice 1 aculeum. Omnes 
patellae modo utrinque aculeo munitae sunt, in patellis anterio- 
ribus valde appresso. Tibiae et metatarsi anteriores subter modo 
aculeos 2. 2. 2 (apicales parvos) habent, antice et postice 1. 1. 
Abdomen inverse ovatum. Vulva ex area cornea convexa constat, 
quae ad marginem posticum foveam parum longiorem quam la- 
tiorem, posteriora versus sensim paullulo dilatatam, antice bis 
rotundatam , fuscam et septo longitudinali angusto persectam 
ostendit: utrumque apud hance foveam fuscam aliam foveam mi- 
norem sub-transversam nigram ostendit apex areae vulvae. Ma- 
millae superiores inferioribus vix longiores, art. 2.° brevissimo. 
Color. — Cephalothorax niger est, pilis nigris sparsus, pube 
nigricanti vestitus, et fascia media paullo pallidiore notatus, quae 
in nostro specimine detrito anteriora versus dilatata fuisse vi- 
detur, apice antico breviter triangulo ad medium areae inter 
oculos 4 posteriores pertinenti: haec fascia pube albicanti saltem 
postice tecta est. Ipse margo lateralis cephalothoracis albicanti- 
pubescens est, et paullo supra hunc marginem vestigia video 
alius lineae albicantis, cum margine parallelae. Sternwm cum 
coxis, maxillae et labium sordide testaceo-fusca, pilis nigris sparsa. 
Mandibulae piceae, nigro-pilosae. Palpi nigricantes, paullo fusco- 
annulati, parte tarsali tota fusca. Pedes nigri, pube nigra et 
sub-olivacea vestiti, fusco-annulati et in his annulis albo-pube- 
scentes: coxae subter fuscae sunt (non albo-pubescentes tamen), 
femora basi anguste pallida (fusca), patellae basi pallidae , tibiae 
annulum angustum medium pallidum habent, metatarsi annulos 
duos latiores (num albido-pubescentes?); tarsi apice late pallidius 
